ખરી હકીકતની તો જાણ ત્યારે થાય છે જેને આપણે ખૂબજ નિકટનાં સમજીને તેની પાસે કોઇને મદદ લેવા મોકલ્યા હોય તેઓ આપણી પાસે આવીને હૈયાવરાળ કાઢે કે “મને મદદ કરવાનું તો દૂર પણ તેમણે તો મારી વાત પૂરી સાંભળવાની પણ દરકાર ન કરી.” ત્યારે જ ખબર પડે કે આપણે જેની સાથેના નિકટના સંબંધો રાખેલા છે તેના સંબંધોના છેડાનું મૂલ્ય કેટલું છે. આવા લોકો વળી અવારનવાર કહેતા ફરતા હોય છે કે “કાંઇ કામ હોય તો અમને નિસંકોચ કહેવું.”